b'\n_START_ARTICLE_\nClaudio Villa\n_START_SECTION_\n\xc5\xbdivljenjepis\n_START_PARAGRAPH_\nClaudio Villa se je rodil v rimski \xc4\x8detrti Transvere. Pevsko kariero je za\xc4\x8del kot pevec v restavracijah in manj\xc5\xa1ih gledali\xc5\xa1\xc4\x8dih, konec 40-ih let pa je postal znan tudi na radiu. Claudio Villa je posedoval zelo visok tenor._NEWLINE_Na Glasbenem festivalu San Remo je zmagal kar \xc5\xa1tirikrat, v letih 1955, 1957, 1962 in 1967. Ve\xc4\x8dkrat je sodeloval tudi na televizijskem glasbenem festivalu, ki se je imenoval Canzonissima in ga je italijanska televizija RAI prirejala med letoma 1956 in 1974. Na omenjenem festivalu je zmagal leta 1964 s pesmijo O sole mio in leta 1966 s pesmijo Granada._NEWLINE_Dvakrat je zastopal Italijo na Pesmi Evrovizije, in sicer je leta 1962 s pesmijo Addio, addio zasedel 9. mesto, leta 1967 pa s pesmijo Non andare pi\xc3\xb9 lontano 11. mesto._NEWLINE_Tekom svoje pevske kariere je posnel okoli 3200 pesmi ter prodal 42 milijonov plo\xc5\xa1\xc4\x8d. Med njegovimi najve\xc4\x8djimi uspe\xc5\xa1nicami so bile pesmi Luna rossa, Serenata celeste, Binario, Il torrente, Granada ... Nastopil je tudi v nekaj filmih._NEWLINE_Umrl je zaradi sr\xc4\x8dne kapi; njegovo smrt so javno objavili na italijanski televiziji med zadnjim ve\xc4\x8derom Glasbenega festivala San Remo 1987.'